AksaraLLM/aksara-bahasa-daerah-v1 huggingface dataset:
Ténis nyaéta salah sahiji olahraga kaulinan nu ngagunakeun rékét jeung bal ténis sarta dilakukeun ku dua urang (single) atawa opatan (double) di lapangan pasagi opat kalawan nét nu dipasang di tengah. Kaulinan ténis bisa dilakukeun di jero rohangan (indoors) atawa di luar rohangan (outdoors). Ieu kaulinan mangrupa salah sahiji kaulinan nu dipikaresep ku masarakat di sakuliah dunya sarta milu ilubiung dina kamekaran olahraga dunya. Mimitina mah ieu kaulinan téh ngaranna lawn tenis atawa ténis nu dilakukeun dina lapangan nu aya jukutan minangka bébédaanana jeung ténis lapangan biasa. Tapi tina éta hal dihasilkeun hiji kaulinan olahraga nu disebut ténis.

Sajarahna 
Olahraga ténis geus aya ti mimiti abad 15 saméméh maséhi. Buktina nyaéta ayana hiji kuil di Mesir, dina témbokna aya olahraga ténis dina wangun gambar. 
Abad ka 8, olahraga ténis lapangan mimiti dipikawanoh di Eropa. Kecap ténis sorangan asalna ti Perancis nyaéta tenez. Nalika rék maénkeun ieu kaulinan, masarakat Perancis nyebutna téh tenez nu hartina maén. Mekarna ténis di Perancis bareng jeung nagara-nagara lian kayaning Spanyol, Inggris, Belanda, Jerman, Italia, jeung Swiss. 
Abad ka 19, ténis lapangan mimiti dipikaresep ku bangsawan asal Inggris. Salian ti éta dina taun 1869, hiji klub nu aya di Inggris méré perhatian leuwih kana ieu olahraga. Éta klub téh ngaranna England Croquet and Lawn nu aya di Wimbledon. Tuluy ieu klub ngayakeun hiji turnamén nu jadi kasang tukang ayana turnamén Wimbledon.

Lapang jeung alat-alat nu diperlukeun 

Lapang ténis standar miboga dua sét garis sisi nu béda, hiji keur nu single sarta hiji deui keur nu double. Sérvis dilakukeun ti tukangeun garis gigir ka hareup kalawan arah diagonal ka tempat sérvis lawan.
Lapang ténis ditandaan ku garis sisi warna bodas. Panjang lapangan nyaéta 78 ft (23,8 m), dibagi jadi dua daérah nu sarua legana kalawan hiji nét nu dipasang di tengah-tengah lapang nu jangkungna 3 ft (0,9 m). Lapang bisa dijieun tina jukut, taneuh, aspal, semén, kai, jukut buatan jeung sajabana. 
Bal ténis dijieun tina karét nu dibungkus ku kaén wol jeung serat fiber buatan pabrik. Warnana konéng kahéjo-héjoan jeung bodas nu biasa digunakeun dina kompetisi hiji turnamén. Ukuran standar bal ténis nyaéta 2,5 jeung 2,6 inc (6,35 jeung 6,6 cm) sarta beuratna nyaéta 1,98 jeung 2,1 ons (56 jeung 59,4 gr). 
Kelas ténis sacara umum ditangtukeun ku ukuran bagéan hulu rékét di antarana waé aya nu disebut, standar, midsize, oversize, jeung super over size. Dina turnamén biasa, panjang maksimal hiji rékét nyaéta 29 inc (73,7 cm). Biasana mah rékét dijieun tina kai, tapi kiwari mah loba rékét nu dijieunna tina alumunium, grafit, jeung fiber karbon nu leuwih kuat jeung leuwih hampang.

Referensi 

Olahraga
Olahraga kaulinan
Nany Rahayu Basuki Suharyadi atawa leuwih kasohor ku sebutan Yayuk Basuki nyaéta salah sahiji pamaén ténis ti Indonésia nu kasohor dina taun 1990-an. . Anak kalima ti lima sadudulur ieu asup ka hiji klub ténis di Ragunan, Jakarta nepi ka taun 1989. Tuluy dilatih ku sababaraha pelatih, tapi nu paling gedé jasana mah nyaéta Mien Gondowidjojo. 
Ngamimitian karir professional taun 1990. Yayuk mimiti fokus dina ténis profesional nalika balik ti Beijing dina bulan Oktober 1990 sarta dilatih ku George Jiri Waters. Dina taun nu satuluyna, Yayuk jadi pamaén ténis Indonésia nu munggaran meunangkeun turnamén profesional. Pers jeung masarakat luar méré jujuluk “Jaguar of Asia”. Ieu jujuluk dicangking ku Yayuk nalika meunangkeun turnamén ténis di Pattaya, Thailand 1991. Dina turnamén Challenge II di Jakarta, réngking Yayuk ka-259 WTA bulan Pébruari 1991 tapi dina awal April 1991 nalika turnamén Pattaya, Tahiland réngkingna naék jadi ka 86.  
Sapanjang karirna di dunya ténis, Yayuk geus meunangkeun genep gelar tunggal Tur WTA jeung salapan gelar ti ganda. Préstasi nu pangpunjulna nyaéta dina turnamén Grand Slam nu ngahontal babak perempat final Wimbledon dina taun 1997. Yayuk pangsiun tina karir professional dina taun 2004. Réngking pangluhurna nu kungsi kahontal ku Yayuk nyaéta posisi ka-19 pikeun bagéan nu tunggal jeung posisi ka-9 keur bagéan nu ganda.

Prestasi-prestasi lianna 
 Gelar jawara junior ti mimiti taun 1978.
 Pinunjul ka-1 Tunggal Putri Piala Paku Alam VIII 1981 nepi ka 1984 .
 Pinunjul ka-1 tunggal putri Yogyakarta, Malang, Semarang, Jakarta .
 Peraih medali emas Tunggal Putri PON XII 1989 jeung PON XIV 1996 pikeun tunggal putri.
 Peraih medali emas Asian Games X 1996 Seoul, Korea Selatan; bareng jeung Suharyadi meunangkeun emas ganda campuran di Asian Games XI 1990 di Beijing, Cina.
 Medali emas Tunggal Putri Asian Games 1998 di Bangkok, Thailand.
 Semifinalis WTA Tour Italia sarta pinunjul di Saga jeung Matsuyama, Jepang sarta  pinunjul di Brindisi, Italia, 1986.
 Perempat final Matsuyama, Jepang, 1987, sarta pinunjul ganda bareng jeung Suzanna Widjaja di Italia jeung Jepang taun 1988.
 Semifinalis di Arrezo, Italia, tuluy di Chibada Kuroshio, Jepang.
 Atlet Terbaik Indonésia, sarta meunang panglélér ti Presiden Soeharto.

Referensi

Inohong Jawa
Atlét
Atlét Ténis
Angelique Widjaja nénéhna Angie nyaéta salah sahiji pamaén ténis professional nu asalna ti Indonesia. Lahir di Bandung, Jawa Barat tanggal 12 Désémber 1984. Bungsu ti lima sadudulur pasangan Rico Widjaja jeung Hanita Erwin. 
Angie mimiti wanoh kana dunya ténis ti umur 4,5 taun nalika dumuk di Bandung kénéh. Tuluy latihan ténis di Sekolah Tenis FIKS Bandung. Umur 12 taun geus mindeng jadi pinunjul sarta dina umur na nu ka-14 geus ngawakilan Indonésia dina turnamén Internasional. Taun 2001 Angie meunangkeun jawara Wimbledon Junior bulan Juli ngéléhkeun Dinara Safina ti Russia sarta jadi pinunjul Wismilak International di Bali bulan Séptember. Taun 2002 meunangkeun dua gelar deui nyaéta Australia Terbuka ganda junior bareng jeung Gisela Dulko sarta meunangkeun pinunjul Perancis Terbuka ngéléhkeun Ashley Harkleroad ti USA. Nalika di kelas junior, Angie saentragan jeung Maria Sharapova (juara tunggal puteri Australia open junior 2002) jeung Svetlana Kuznetsova (juara US open junior 2001). Salian ti éta, Angie ogé ngagabung di Tim Fed Cup Indonesia taun 2001, 2003, 2006 jeung Olimpiade 2004 di Athena. 
Dina Olimpiade 2004 di Athena, Angie ngéléhkeun Tamarine Tanasugarn di puteran kahiji kompetisi single tapi éléh dina puteran kadua ku Karolia Sprem. Taun 2005 Angie absén tina dunya ténis professional alatan sawatara cidra. Taun 2007, Angie meunangkeun medali perak di Sea Games di Thailand. Taun 2008 dina umur nu ka-23 Angie jeung Liza Andriyani meunangkeun kompetisi ganda turnamén ITF Jakarta nu jadi turnamén pamungkasna.

Referensi

Inohong ti Bandung
Atlét
Nu babar taun 1984
Tionghoa-Indonésia
Ajian téh sabangsa mantra anu fungsina pikeun ngandelan kakuatan lahir batin pikeun nu ngagemna tur bisa meruhkeun nu lian. Ajian téh naon-naon anu diaji upamana ajian nerus bumi, nyageurkeun nu gering, mélét, nyirep, jst .

Conto Ajian

Ajian Kabedasan
Dampal suku ngabatu datar,
bitis ngabatu wilis,
nyurup ka badanna,
nyurup ka sungsumna,
getih sabadan,
bulu sabadan,
bedas ngala ka aki,
bismillah,

Ajian Prabu Siliwangi
Sir, aing, Prabu Siliwangi,
Cipta aing Nabi Adam,
rasa aing Rasulullah,
ya Allah, ya Rasulullah,
tiba jenengan Prabu Kean Santang Maring Ingsun,
kedét aing Ratu Galuh,
kiceup aing Prabu Tajimaléla,
Itu nu hurung di luhur,
éta nu hérang di handap,
nu hibar ditengah-tengah,
nya aing Sang Ratu Gumala putih,
nyatana ti poé kemis,
nya aing Sang Ratu Gumala Putih,
nyetana di poé jumaah.

Ajian Ngarah Kuat Badan
Bismillahirrohmanirrohim,
alingan isun maring Gusti nyawa Nira,
di katuhu malaékat Sang Seda Tuhu,
Katuhueun ing manusa.

Alingan isun maring Gusti nyawa nira,
ti kénca malékat Sang Seda Lenyep,
kalenyepan ing manusa.

Alingan isun maring Gusti nyawa sira,
ti handap malaékat seuseup dampal,
malaékat Sang Seda Rasa.

Alingan isun maring Gusti nyawa nira,
ti tukang malaékat banding gorda(garba?)
malaékat Sang Seda Kenyang,
kekehyangan ing manusa.

Alingan isun maring Gusti nyawa nira,
ti hareup malaikat puncering amarah,
tutupi angliputi.

Alingan isun maring Gusti nyawa nira,
ti luhur malaikat Sang Seda Liput,
kaliputan ing manusa

Alingan isun maring Gusti nyawa nira,
ditutup ku ibu, disangga ku rama,
La illaha ilallah Muhammadarrosulullah.

Referensi

Mantra
Karya sastra heubeul
Singlar  téh nulak bahla, upamana nyinglar hujan angin sok ngagawingkeun sair dina curugan imah atawa ngawurkeun cangkaruk ka bulan .Dina kasusastraan Sunda téh aya nu disebut Rajah Panyinglar jeung aya nu disebut Singlar atawa Parancah wungkul .Singlar atawa parancah mah parondok.Wangunna mangrupa kalimah-kalimah pondok. Digunakeunana contona upama rék liar ti peuting, rék ngambah sanget, rék nyicingan tempat nu sanget.Rajah Panyinglar mah susunanana/ rumpakana saperti rajah lianna, nyaéta paranjang tur puitis.Singlar atawa parancah ogé sok digunakeun pikeun nyinglar sato nu dianggap ngadatangkeun mamala, kayaning: koréak, gagak, bébéncé, sit uncuing, sarta lelembut kunti.

Conto Singlar
Nini Koronjo kosong
Aki koronjo kosong
pangngosongkeun jalan
Ieu ...(nyebut ngaran sorangan) badé ngaliwat!

Conto Singlar/ Parancah
1. Jig, ka ditu, ka sabrang ka Palémbang,
Di dieu mah putra putu Ratu Galuh

2. Jig, ka ditu ka sabrang ka Palémbang,
Di dieu mah tacan hipu bubuy batu

Conto Rajah Panyinglar
Supaya Paré Ulah Ayeuh

Mimiti Nyi Pohaci Sanghiang Sri
jangkaring sahadat iman
godong-godong kang adadi hurip
akar iman witing pangawasa
cahya mataholang réh
kawasa pohaci iku
Sri éling marang wit jangji
élingkeun sari ing iman
cat, jadi rahayu
badan hurip reujeung nyawa
dadi (h)urip sampurna
nyawa ing hurip
waras dadi waluya
hérang lénggang nu ngalénggang
matak nangtung Sri
nu matak tiis
rasa nu ngahurip hayu
ngahuripkeun Nyi Pohaci Mayang Sri

Referensi

Mantra
Karya sastra heubeul
Weezer nyaéta grup musik alternaip asal Los Angeles, Kalifornia,Amérika. Weezer dibentuk tanggal 14 Pébruari 1992 ku Rivers Cuomo (vokalis jeung gitaris), Patrick Wilson (drum), Matt Sharp (Bass) jeung Jason Crooper (gitar). Ieu grup musik mulai debut karirna i klub-klub lokal Los Angeles, terus sabada 16 bulan babarengan minton jeung ngarekam demo, ahirna weezer nandatangan kontrak jeung DGC Records terus pindah ka New York. Jason ninggalkeun Weezer sabab nguruskeun pamajikanna anu keur hamil, terus Jason digantikeun ku Brian Bell, bassis ti grup musik Carnival Art. Personil weezer ayeuna nyaéta Rivers Cuomo, Patrick Wilson, Brian Bell, jeung Scott Shriner.

Diskografi
Album pertama weezer dijudulan Weezer (blue) anu dirilis ku Geffen Records taun 1994. Dilanjutkeun  ku album Pinkerton anu dirilis yaun 1996 ku Geffen Records. Album Weezer (yellow) dirilis taun 2001. Sataun sabada album Weezer (yellow), Weezer ngarilis album Maladroit. Taun 2005, Weezer ngarilis album Make Believe, diteruskeun ku album Weezer (red) anu dirilis taun 2008 ku DGC, Interscope Records. Album Ratitude dirilis ku label rekaman anu sarua taun 2009. Anu pamungkas, Weezer ngarilis album Hurley di taun 2010 kamari.

Référénsi

Grup musik
Grup Musik asal Amérika
Pangabaran téh satemenna mangrupa ajian kénéh, nyaéta némbongkeun kakuatan jeung pangawasa nu ngagemna . Nu boga pangabaran biasana sok bisa ngawasa nu lian, bisa meruhkeun haté nu lian, nepi ka sérab tur nurut ka manéhna.Pangabaran téh kaasup jampé anu matak ngajadikeun batur isin atawa sieun ku urang .

Conto Pangabaran

Pangabaran Guntur Amuk
Liman kalak (galak?) tanpa demak (?)
bebed sihung ku Si Naga Ranté,
Satunggal meneng
ah, meneng! (22x)

Pangabaran Taji Maléla
Dungkuk aing, dungkuk ratu,
sila aing, sila pandita,
pasedahan Perebu Tajimaléla,
bur, putih ku cahyaning Allah,
Sang Géréléng Hérang,
nama Perebu Tajimaléla,
saméméh jumeneng Perebu Taji

Pangabaran Petak Bagenda Ali
kulitku, kulit wesi,
uratku, urat kawat,
babalungku waja maléla,
bumi tuli, sagara menga,
teka petak Bagenda Ali
sawaraku gelap kasanga,
rat, gurat,
rat, gurat,
rat, gurat,

Referensi

Mantra
Karya Sastra Heubeul
Mantra sima sabangsa kénéh jeung pangabaran nyaéta pangawasa nu aya (nu diagem) ku salah saurang jelema, nu maksudna pikeun meruhkeun nu lian . Nu gaduh sima biasana tara kadéséh ku batur di mana pateuteup. Nu rék ngalawan biasana kaperuhkeun nepi ka jadi nurut sakahayangna.Lamun urang dileuweung amprok jeung maung atawa sato galak séjén teu karana disangka-sangka, prabawana lain sieun wungkul tapi nambleg di dinya saperti suku nu dipaku kana taneuh, ngagorowok teu wani, péndékna sieun béh ditueun sieun sok disebut ogé simba.

Conto Rumpaka Sima

SIMA SILUMAN
geueuman aing siluman ageung,
bul, ti kukus, bul ti embun-embunan,
galudra bayu sangara,
luncat ka bojong cariang,
dipunggu ku ulang-aling,
disangga ku Batara ménta.

SIMA MAUNG
Geueuman aing siluman ageung
bul ti kukus, bul tina embun-embunan,
galudra bayu sangara
luncat ka bojong cariang,
dipunggu ku ulang-aling,
disangga ku Batara meta,
raga maung tutunggangan aing,
ratu lumpuh, haji kawengku
ku hawa, ku Sanghiang Kudratullah

Maung pundung datang nuhun (turu?)
badak galak datang mendek (depa?)
nya mendek ka saratina
saratina anak déwata
nya déwata, nya awaking.

Biwir sia laki pipisan (mutu)
létah sia buntut baliung
rét bugeg tanpa bugug, (bagug?)
ratu aléh komo jaléh,
ya isun anu calik di Buana Panncatengah,
ya isun lanang sajati

Referensi

Mantra
Karya sastra heubeul
Pulpén nyaéta gagang péna anu dijieunna dieusi mangsi. Pulpén asalna tina basa Walndana vulve anu hartina alat tulis, anu mangrupa péna anu tungtungna méncos anu aya gagangan anu eusina kantong tinta anu bisa dieusian deui.

Sajarah jeung Kamekaran
Mimitina pulpén téh bentukna dilengkepan ku kantong persisna abad ka-10. Dina taun 953, khalifah Ma'ād al-Mu'izz ti Mesir aya kahayang yn péna anu teu ngotoran leungeun jeung baju. Dina taun 1696 Daniel Schwenter salah saurang kabangsaan Jerman, nyieun péna anu ditungtungna aya bulu, jeung dina tanggal 25 Mei 1827 Rumania Petrache Poenaru urang Perancis munggaran nyieun pulpén kalayan kartrij anu bisa diganti. Désain pulpén anu anyar ngababarikeun jalma pikeun nulis ku sabab moal ngarasa hariwang kotor jeung rusak kertasna alatan tintana teu ucrat-acrét. Ti mimiti taun 1850-an, produksi pulpén jadi loba. Sanajan pulpén jadi kasohor sanggeus ayana péna tina emas. Dina taun 1880 nepi ka 1920-an pulpén mérek Waterman, produksi Amérika Serikat ngeuyeuban pasr pulpén jeung  Wirt asal Bloomsburg, Pennsylvania urutan kadua. Nalika éta, pulpén sawaréhna dieusian ku cara muka bagian gagang tinta, jeung ngeclakeun mangsi kana wadahna ku cara maké pipet. Cara ngeusian tinta ieu kawilang hésé jeung teu rapih. Abad ka-20, pulpén geus aya kamajuan teu saperti baheula deui anu cara ngeusian mangsina kawilang hésé, ieu téh jasana A. A. Waterman, Walter A. Sheaffer, jeung Parker. taun 1929 di Éropa, anu ngawanohkeun pulpén nu munggaran asalna ti Jerman anu disebutna Pelikan. Saencana pelikan meuli paten pikeun pulpén anu maké mangsina padet ti pabrik Slavoljub Penkala di Kroasia. Pulpén mimitina diproduksi kalayan loba warna jeung modélna, sanggeus seluloida pulpén téh malapah gedang mimitina ngaganti karét pikeun gagang pulpén. Duofold jeung Vacumatic ti Parker, sarta Pelikan 100 nyaéta modél-modél pulpén anu kasohor dina masa-masa antara Perang Dunia I jeung Perang Dunia II. Sanajan geus kapanggih bolpén, pulpén masih kénéh loba nu maké dina taun 1940-an jeung 1950-an. Bolpén masih mahal, jeung mangsina osok bocor atawa macét, sedengkeun téknologi mangsi geus loba diproduksi massal. Modél-modél anu kawentar dina taun 1950-an nyaéta Parker 51, Snorkel ti Sheaffer, jeung Skyline ti Eversharp. Dina taun 1960-an, téknologi bolpén mekar jeung ngagantikeun pulpén pikeun dipaké sapopoé. Ayeuna, produsn pulpén anu msih kénéh aya nyaéta Montblanc jeung Pelikan leuwih loba nu ngagunakeun pulpén pikeun barang koléksi atawa simbol status dibandingkeun pikeun alat tulis.

catetan

Alat tulis
Barang
Jelema nu keuna ku teluh biasana sok nepi ka utah getih, nyareri satulang sandi, tuluy nepi ka maotna pisan . Biasana dukun teluh ngalengkepan usaha neluhna ku rupa-rupa sasajén katut rupa-rupa barang nu sareukeut kayaning jarum,jara, sabangsa seungseureudan, buuk, batu jeung sajabana. Maksudna supaya nu diteluh ngarasa kasiksa. Aya ogé nu ngalengkepan teluhna ku sabangsaning bonéka.Éta bonéka téh ditojosan ku seuseukeutan, diawuran karikil, ditapuk ku seungseureudan nepi ka jelema nu diteluhna sarua kaayaan awakna jiga bonéka nu disiksa téa.Upama jelema nu kakeunaan teluh diubaran ku dukun lian anu sarua pinterna, biasana sagala anu diasupkeun kana badanna téh bisa dikaluarkeun.
Teluh atawa santet atawa sihir dina basa Arab disebut ainun saqhirah, atawa hiji hal anu nyérabkeun. makna leuwih jauhna nyaéta menakjubkan atawa kamampuan luar biasa anu hésé ditarima ku akal.

Conto Teluh jeung Panyinglarna
1. Paneluh Galunggung jeung Pamulangkeunana Paneluh

Ratu teluh ti Galunggung,
Sang Ratu Cedacawal,
Ratu teluh ti Gunung Agung,
Sang Ratu Murba Sakama,
Sang Ratu Talagabodas,
nu Kawasa pusering talaga,
Sang Ratu Cedacawal,
nya aing Sang Ratu Cedacawal,
pur,geni;pur braja,
seuseup getihna,
cokcrok ototna,
bedol tikorona,
sayab nyawana,
tuh!singsieunan Si....(sebut ngaran nu dituju)

Pamulangkeunana:

Ratu teluh ti Galunggung,
aing nyahp asal sia,
Ratu teluh ti Gunung agung,
aing weruh dumuk sia,
Sia Sang ratu Cendacawal buah reumbay,
Sang Ratu Gerelang Hérang,
baya, baya, tan ku baya!
nya sia nu baya ta mah,
hirup ku pangaweruh,
waras ku pangawasa,
Hiding! hiding! hiding!
istan!istan!istan!
mangprung ka Gunung Agung,
ka asal sia,
malik ka nu doroi.

Referensi

Mantra
Karya Sastra Heubeul
Ténis méja nyaéta salah sahiji tina cabang olahraga kaulinan, nyaéta mangrupa kaulinan anu ngagunakeun bola leutik. Ténis méja mangrupa hiji kaulinan nu nggunakeun méja keur lapanganna nu diwatesanan ku jaring (nét) nu ngagunakeun bola leutik nu dijieun tina celluloid jeung maénna ngagunakeun panggebug atawa disebut bét.

Sajarah ténis méja
Ténis méja mimiti dipakawanoh di nagara Indonésia kira-kira taun 1930. Nalika éta kaulinan ténis méja ngan dilakukeun ku urang Walanda wungkul keur ngeusian waktu kosong atawa pikeun rékréasi di balé panglawungan. Jadi bisa disebutkeun yén kaulina ténis méja mangsa harita tacan dipikawanoh ku masarakat Indonésia. Ti mana asal kaulinan ténis méja nepi ka ayeuna tacan dipikanyaho sacara pasti. Kitu ogé iraha mimiti dipaénkeun jeung saha nu mimiti maénkeunana. Aya nu boga pamadegan yén kaulinan ténis méja asalna ti bangsa Iran, sabab kaulinan ieu minangka kaulinan zaman purba nu ngagunakeun kai keur alat panggebugna sedengkeun bolana dijieun tina usus sato anu dieusian ku udara. Tapi urang Perancis ngadebatkeun minangka hak ciptana ku nyebutkeun yén dina abad ka-12 di Perancis geus dipikawanoh jeung dipikaresep ku bangsana kaulinan nu ngagunakeun bola digebug ku leungeun. Aya ogé nu boga pamadegan yén diahir abad ka-19 dumasar kana data nu dikumpulkeun di perpustakaan, dipikanyaho yén mangsa harita perwira ti ketentaraan di daérah jajahan Inggris di benua Afrika Selatan, geus nyobaan kaulinan ténis méja, hiji kaulinan nu digunakeun pikeun hiburan. Éta kaulinan dilakukeun di luhureun méja, di tengah-tengahna dipasang jarring nu dijieun tina sapatu tentara. Sedengkeun nu digunakeun minangka panggebug nyaéta sapotong kai nu lébar, nu dijieun siga rakét ténis jeung bolana nyaéta bola  ténis. Numutkuen I Wayong, kaulinan ténis méja téh anak bungsu ti kaulinan tenis jeung bulu tangkis.
Dina taun 1990 kaulinan ténis méja mimiti sumebar ka nagara-nagara Eropa Barat, Eropa Tengah, jeung Amérika. Sedengkeun ka nagara Asia, nyaéta Thiongkok jeung Jepang. Tuluy aya hiji gagasan pikeun ngabentuk Féderasi Ténis Méja Internasional (taun 1990) nu dipikawanoh ku ngaran International Table Tennis Federation  nu disingget ITTF nu disponsoran ku Lekman, jalma kabangsaan Jerman. Féderasi ténis méja di Asia ngadeg taun 1952 nu ngarana Table Tennis Federation of Asia nu disponsoran ku S.S. de Millo jeung Mr.Rangga Ramajan.

Referensi

Cabang Olahraga
Tenis Meja
Paltot nyaéta alat paranti nulis atawa ngagambar anu bisa leungit alatan dihapus ku panghapus. Mimitina paltot dijieun tina grapit tapi ku sabab babari potong jeung kotor jadi dirobah komposisina dicampuran taneuh liat.

Sajarah Paltot
Bahan dasar paltot nyaéta tina timbal jeung grafit anu méré éfék gorésan warna hauk enggeus dimimitian ti jaman Yunani. Dina taun 1564 di Inggris beulah kulon kapanggih aya kandungan grafit murni sanajan katingalina mah jiga batu bara, grafit henteu bisa dibeuleum, jeung bakal nimbulkeun warna hideung hérang tapi babari dihapusna.  Dina masa éta grafit masih disalah hartikeun kitu ogé timah hideung jeung plumbago.  Ku sabab éta istilah lead pencil (paltot timah) masih dipaké nepi ka ayeuna.  Ku sabab ngandung minyak, baheula grafit dibungkus ku kulit domba atawa potongan leutik  timah anu bentuknatongkat dibungkus ku tali. Dina taun 1560-an, paltot kalayan bentukn anu primitip geus aya di benua Éropa. 
Stuluyna grafit téh diékspor pikeun para seniman, dina abad ka-17 bisa disebut grafit téh geus dipaké di mana-mana. Tukang nyieun paltot ngalakukeun percobaan grafit pikeun nyiptakeun alat tulis anu leuwih hadé.  Ku sabab grafit jadi hal anu kagolong miboga ajén anu luhur alatan jadi incaran rampog.  Dina taun 1752 Parlemén Inggris ngaluarkeun undang-undang anu netepkeun yén anu ngarampog grafit bisa dipenjara. Dina taun 1789 ngaran grafit anu asalna tina basa Yunanai graphein diresmikeun jadi ngaran grafit sangkan teu pahili jeung timah hideung.  Dina nyieun paltot modéren, grafit murni dipaké kalayan dicampur ku taneuh liat.

Kamekaran Paltot 
Mangtaun-taun grafit Inggris nyongcolang di industri paranti niyeun paltot ku sabab cukup murni pikeun dipaké henteu kudu diprosés deui. Lantaran grafit Éropa kurang alus, pabrik-pabrik paltot terus mekarkeun paltot ku saca ngalusan eusi paltot. Insinyur Prancis Nicolas-Jacques Conté nyampurkeun bubuk grafit jeung taneuh liat, ngabentuk campuran jadi bentuk batang, anu satulutna dibeuleum. Ku cara ngarobah-robah grafit jeung taneuh liat ngabalukarkeun hasil paltot jadi gradasi warna hideung, prosés ieu anu dipaké nepi ka ayeuna. Dina abad ka-19, nyieun paltot jadi bisnis anu gedé. Kapanggihna grafit di sababaraha tempat, kaasup Siberia, Jérman, dan yang sekarang disebutanu ayeuna disebut Républik Céko. Di Jérman jeung satuluyna di Amérika Serikat, sajumlahing pabrik dibuka. Mimiti abad ka-20, barudak sakola geus maraké paltot.

Cara Milih Paltot
 Ulah meuli paltot anu eusina déngdék ku sabab babari potong nalika dipaké, tapi pilih paltot anu  Leads persisina di tengah.
 Ulah meuli paltot anu eusina morosot ka luar tina paltotna ku sabab bakal babari patong. Tapi pilih paltot anu eusina gedé, eusi paltot anu gedé tara babari potong.

catetan

Alat Tulis
Barang
Bar nyaéta hiji tempat nu diorganisasikeun sacara komérsial jeung dilengkepan ku fasilitas nu nyumponan, ayana di jero hotél atawa di luar hotél di mana jalma bisa meunangkeun sagala rupa inuman boh nu ngandung alkohol boh nu teu ngandung alkohol  iwal ti inuman panas siga kopi jeung entéh. Inuman utama nu disadiakeun jeung dijual di bar nyaéta inuman nu ngandung alkohol. Ngan bar-bar nu deukeut jeung palabuhan nu sok nyadiakeun  és krim jeung kopi. Kopi disadiakeun keur jalma-jalma nu mabok laut. Bar biasana boga rohangan nu haleungheum.

Sajarah bar
Para ahli nyebutkeun yén kecap bar asalna tina kecap barrier nu hartina hahalang.  Maksudna,  para tamu datang keur meuli jeung ngarasakeun inuman sarta para bartender diwatesanan ku hiji hahalang nu sok disebut bar counter, nepi ka para tamu teu bébas asup ka tempat bartender. Harti counter sorangan nyaéta méja panjang nu ngawatesanan dua rohangan antara rohangan bartender jeung rohangan para tamu diuk santai bari nginum. Istilah bar mimiti dikenal di Amérika Utara dina abad ka-26. Ayeuna éta istilah jadi popular di sakuliah dunya.

Referensi

Bar
Sum 41 nyaéta grup musik asal Ontario, Kanada taun 1996 ku Deryck Whibley jwung Steve Jocz. Saacan disebut Sum 41, ieu grup musik maké ngaran Kaspir. Aliran musik Sum 41 loba dipangaruhan ku NOFX jeung Bestie Boys, najan Sum 41 nyebut yén Judas Priest, Iron Maiden jeung Metallica salaku sumber inspirasina. Najan aliran punk karasa kuatna dina musikna, tapi sakapeung sok didebatkeun ku para fans Sum 41, meureun ieu hal disababkeun aliran musik Sum 41 mangrupa campuran rupa-rupa aliran. Personil Sum 41 ayeuna nyaéta Deryk Whibley (Vokal), Richard Roy (bass), jeung Steve Jocz (drum).

Diskografi
Album pertama Sum 41 nyaéta HALF HOUR OF POWER anu dirilis ku Island Records taun 2000. ieu album meunang platinum di Kanada. Album nu kadua nyaéta ALL KILLER NO FILLER (2001), anu meunang tilu platinum. Taun 2002, Sum 41 ngarilis album DOES THIS LOOK INFECTED anu dirilis ku Island Records. Album CHUCK dirilis taun 2004 masih ku Island Records. Sum 41 ngarilis album GO CHUCK YOURSELF ku Aquarius Records taun 2006, diteruskeun ku UNDERCLASS HERO taun 2007. Album anu pamungkas nyaéta SCREAMING BLOODY MURDER anu dirilis taun 2011 ieu ku Island Records.

Référénsi

Grup musik
Grup musik asal Kanada
Grup musik rock
Sop nyaéta masakan berkuah tina kaldu anu dijieun ku cara dipasak bahanna, sarta biasana dibéré samara sarta bahan séjénna pikeun nambahan rasa.

Resep Sayur Sop Hayam

Bahan-bahan
5 jangjang hayam, potong jadi 10 bagian (bagian jangjang sarta “pingping”) atawa ceker hayam
10 bakso, lauk, potong-potong
2 wortel, potong-potong
1 kentang, potong-potong
2 lembar kol héjo, potong-potong
2 batang daun bawang, potong-potong
1 batang saledri, bagéan daun sarta saeutik bagéan batangna, potong-potong
4 bawang bodas, geprak tuluy cincang garihal
1/2 bawang bombay, potong-potong 
2 liter cai
1 sdt uyah
1 sdt lada bubuk
1/2 sdt kaldu hayam bubuk
2 sdm mantega.

Cara nyieun
Panaskeun mantega dina panci, tumis bawang bodas sarta bawang bombay nepi ka seungit
Asupkeun hayam, aduk rata tuluy tambahkeun cai
Asakan nepi ka cai ngagolak sarta kaluar kaldu
Asupkeun wortel, kentang sarta bakso lauk, masak kira-kira 5 menit tuluy asupkeun kol, daun bawang sarta saledri
Asupkeun uyah, lada sarta kaldu hayam bubuk, aduk rata
Asaan, tuluy angkat sarta sajikeun.

Khasiatna
Sajaba rasana anu ngeunah sarta haneutna anu nyieun beuteung merenah, sop ogé boga mangpaat séjén utamana dina usum hujan kieu, cuaca meded sarta hawa jadi tiis. Pangngeunahna ngarasaan sop haneut , sanajan henteu lapar, lamun beuteung dieusi hiji hal anu henteu beurat teuing pasti moal nolak. Sop haneut anu hérang atawa anu kentel, cocog dirasaan pas waktu cuaca anu tariis. Prosés masakna praktis kitu ogé ngasaanna ogé henteu ribet. Sarta rupa-rupa sop haneut éta nikmat sarta bisa jadi ‘ubar’
khasiat-khasiatnna, nyaéta :
Ubar Flu
Ubar Gangguan Pencernaan
Ubar pikeun awak beugang.

Referensi 

Kadaharan
Salésma nyaéta kasakit jero irung sok léhoan waé, tampolana sok ditambahan ku batuk sagala.  Basa lemesna pileg, tandana rék katarépa biasana sok dimimitian ku haben waé bersin atawa uuseupeun ngajauhan supaya ulah katerap, kuduna loba nginum cijeruk peres atawa disuntik ku pitamin C.

Bédana salésma jeung flu
Flu mangrupa inpeksi saluran napas anu disababkeun ku virus influenza, boh tipe A atawa  anu parah mah tipe B jeung C.  Ciri has flu nyaéta demam, pegel,linu, nyeri dina otot (biasana tonggong jeung suku), leuleus atawa ojol-ojol capé, jeung nyeri sirah. Panas nyebrét biasana ojol-ojol datang, sarta osok dibarengan ku muriang. Sedengkeun ciri has salésma (common cold) irung mélér. nyeri tikoro, dina jero beuheung bengkak sarta panas. Cara nularna flu jeung salésma nyaéta aya dua, nu kahiji alatan nyisep partikel anu ngandung virus (saperti sekresi tina batuk jeung bersun), atawa ngarampa sekret saluran napas (lého anu napel dina kulit).  Lamun urang geus ngarampa sekret urang bakal téréh katularanana. Dina loba kasus, panyakit salésma bisa nyababkeun bronhitis, ku sabab ayana inpeksi anu sumebar ka bronki jeung ngabalukarkeun batuk anu ngaluarkeun reuhak warna hauk kakonéngan tina bayah. Ciri-cirina lamun nyeri dada bari hésé ngarénghap bari dibarengan getih atawa reuhak warna konéng atawa héjo.

Cara nyingkahan 
Salésma di sababkeun ku infeksi virus, leuwih ti 200 virus anu nyabakeun salésma. Salain ti éta salésma ogé disababkeun daya tahan awak anu turun, atawa ayana alérgi dina irung jeung tikoro. Salésma babari nularna, alatan bersin atawa ciduh anu gering salésma anu bakal asup kana saluran napas. Lilana salésma  salila 1 nepi ka 2 minggu. Sabenerna salésma teu ngabutuhkeun ubar. Sanajan salésma lain panyakit anu beurat, tapi panyakit ieu hésé ngeureunannana. Ubar anu bisa dilakonan téh nyaéta ngeureunkeun gejala atawa simtomna. Ku sabab virus salésma loba jadi bakal ngueyeuban virus-virus nepi ka kebal lamun dibéré vaksin atawa antibodi. Pikeun nyegah salésma anu paling utama nyaéta ningkatkeun kakebalan awak. Pikeun ningkatkeun sistem kakebalan awak nyaéta ngaliwatan pola hirup séhat, seperti olahraga anu teratur sarta teu kaleueuwihi, nyingkahan stres, sarta ngadahar kadaharan anu ngandung giji utamana  nu ngandung vitamin A jeung C. Salain ti éta sangkan teu katerap panyakit salésma kudu sering ngumbah leungeun, ku sabab virus selesma bisa cicing dina méja, gagang panto, duit. Singkahan lingkungan atawa jalma anu keur salésma ku sabab urang bisa katularan ngaliwatan bersin. Salain ti éta kudu loba istirahat, di komprés ku cihaneut di dada jeung sirah, mandi ku cai haneut, nginum obat.

Rujukan

Influenza
Panyakit nular
Pulmonologi
Panyakit pernapasan
Senam irama mangrupa rangkaian gerak senam nu dilakukeun ku gerakan léngkah-léngkah sarta ayunan leungeun jeung sikep awak nu dibarengan ku hiji irama atawa musik. Senam irama nyaéta bentuk-bentuk gerakan senam nu mangrupa gabungan antara sababaraha bentuk gerakan jeung irama nu marenganana. Misalna saperti irama tepukan, ketukan, tamboré, nyanyian, musik jeung réa-réa deui. Kaéndahan gerakan, nyiptakeun variasi gerakan, jeung ngabentuk gerakan ngaliwatan koordinasi antara sababaraha gerakan jeung irama mangrupa tungtutan dina senam irama. Bisa ogé disebutkeun yén nu jadi prinsip dasar tina gerakan-gerakan senam irama nyaéta ayana kalentukan awak dina ngalakukeun gerakan jeung kasinambungan antara gerakan nu hiji jeung gerakan lianna saluyu jeung irama nepi ka jadi runtuyan gerak nu ngahiji antara gerakan jeung irama nu dilakukeun sacara luwes jeung lancar.

Sajarah senam irama 
Jalma nu boga jasa dina senam irama nyaéta J.J.Dalcroze, saurang musikus nu nendeun panitén gedé kana hubungan antara gerak jeung musik. Ku lantaran Dalcroze saurang guru musik, nu ditonjolkeunana ngeunaan rasa musik ti batan gerakan. Jadi R.Bode saurang guru pendidikan jasmani jeung salaku murid Dalcroze terus mekarkeun senam musik. Kamekaran senam irama mimiti aya babarengan jeung ayana parobahan dina seni panggung, seni musik, jeung seni tari kira-kira taun 1865-1950.

Rupa-rupa senam irama 
Nu dimaksud rupa-rupa senam irama nyaéta ngeunaan rupa-rupa bentuk gerakan dina senam irama nu ngawengku ; rupa-rupa gerakan leungeun, rupa-rupa gerakan suku, jeung rupa-rupa kombinasi antara gerakan suku jeung leungeun.

Referensi 

Senam
Cabang olahraga
Inuyasha (bahasa Jepang: 犬夜叉 inu "anjing" jeung yasha "siluman"; diéja ogéInuYasha jeung Inu Yasha) mangrupa manga jeung anime karya Rumiko Takahashi (mangaka ti Urusei Yatsura, Maison Ikkoku, Ranma ½.
Judul lengkep tina komik InuYasha ieu nyaéta Sengoku o-togi zōshi InuYasha (戦国お伽草子ー犬夜叉). InuYasha miboga genre shōnen aksi lalampahan romantis kalawan unsur horor jeung komédi. Ieu manga nyaritakeun lalampahan InuYasha jeung babaturanana néangan Shikon No Tama sarta usaha InuYasha jeung Sesshoumaru ngéléhkeun Naraku. 
Di Indonesia, ieu anime kungsi dipintonkeun ku Indosiar, Global TV jeung Spacetoon.

Manga
Anime
Soto Hayam, nyaéta kadaharan has Indonésia anu dijieun tina kaldu daging sarta sayuran. Daging anu pang mindeng dipaké nyaéta sapi sarta hayam. Sagala rupa wewengkon di Indonésia mibanda jenis soto sorangan, kalayan kandungan anu berbeda-beda, contona Soto Kediri soto Madura, soto Betawi, soto Padang, soto Bandung, soto Sokaraja, soto Banjar, soto Medan, soto Makassar. Soto ogé dingaranan nurutkeun kandunganna, contona soto kotok, soto babat, soto embé. Soto mibanda loba kamiripan kalayan sop.

Alatan aya sawatara jenis soto di Indonésia, unggal soto miboga cara penyajian anu beda-beda. Soto bisa disajikeun kalayan sagala rupa lauk, contona kurupuk, perkedel, emping melinjo, sambal, saus kacang, sarta nu séjénna. Sarta ogé ogé jeung tambahan séjénna kawas saté endog pindang, saté kerang, jeruk limau, koya (campuran tumpukan kerupuk jeung bawang bodas) dll. Soto biasana dihidangkan jeung sangu minangka menu utama. Tapi, lolobana soto disajikeun sacara misah jeung sangu, kawas Soto Betawi, Soto Padang. Tapi, aya ogé anu disajikeun babarengan jeung sangu atawa soto campur sangu, contona Soto Kudus. Sajaba ti éta, aya ogé soto anu disajikeun kalayan lontong atawa sangu anu geus dimasak kalayan dibungkus daun cau, contona Coto Makassar. Saterusna, aya ogé anu maké mie, sarta lain sangu minangka menu pokona, contona Soto Mie Bogor.
Soto Hayam, pohara sedep samara kalduna, leuwih sedep deui Soto Hayam lamun ditambah sambelna.

Resép Soto Hayam

Bahan
1 Hayam dikulub jeung cai sacukupna
5 endog kulub
2 Kentang kulub
Togé sacukupna
Kiripik kentang
Bawang beureum goréng sacukupna
Laja 2 cm
Sereh 1 btg
uyah, lada, gula 
Jeruk nipis
Daun bawang, saledri iris lemes.

Samara
Bawang beureum 3 
Bawang bodas 5 siung
Jahé 1 cm
Konéng 1 cm
Kemiri 5 bh.

Cara masak
Hayam rebusan di suir-suir,
Asupkeun samara lemes, sereh, laja, uyah, gula, lada kana kaldu hayam nepi ka ngagolak, 
Sajikan di mangkok kalayan nyusun endog, toge, kentang kulub, suiran hayam sarta siram kalayan kuah, taburi bawang beureum goréng, daum bawang, saledri di luhurna sarta tambahan perasan jeruk nipis.

Sambal Soto
Cabe rawit 5 dikulub, haluskeun béré saeutik uyah sarta béré saeutik cai kaldu panas.

Tinggali ogé 
 Soto Bandung
 Soto Lamongan
 Soto Sadang
 Soto Madura
 Soto Kudus
 Soto Jepara
 Soto Padang
 Soto Kediri

Referensi 

Soto
Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Olahan daging
Batuk lain panyakit tapi mangrupa mékanisme katahana awak di saluran pernapasan jeung mangrupa gejala salah sahiji panyakit atawa reaksi awak nalika iritasi di tikoro ku sabab ayana lendir, kadaharan, kebul, haseup jeung sajabana. Lumangsungna batuk alatan  ayana benda asing anu ngarangsang selaput lendir di tikoro atawa cabang batang tikoro. Benda asing kasebut di kaluarkeun ku awak ngaliwatan batuk. Bisa mangrupa kebul, alérgi jeung kuman anu nyabakeun batuk.

Rupa-rupa batuk
 Batuk garing, batuk anu lumangsungna teu dibarengan ku reuhak jeung sekeresi dina  saluran napas, balukarna ayana iritasi dina tikoro anu nimbulkeun nyeri.  
 Batuk rejan, umumna narajang ka budak anu umurna kurang ti 2 taun. Batuk rejan miboga ciri-ciri anu has nyaéta ngadadak batuk na lila, anu dibarengan ku napas panjang, tuluy batu deui, jeung sok diahiran ku utah.
 Batuk sesek ( Asma jeung  TBC ), batuk sesek disebut ogé bronkitis, nyaéta gangguan anu lumangsungna di pipa udara anu leuwih leutik, sarta dibarengan sesek napas, balukarna awak leuleus, demanm jeung beurat awak ngurangan.
 [[Batuk akibat ngaroko ]].
 Batuk getih, batuk dibarengan jeung getih anu aslna tina saluran napas. Getih asalna bisa tina bayah atawa pembuluh getih gelembung bayah. Lamun asalna tina pembuluh getih balik, batuk getih mangrupa gejala lumangsungna gagalna jantung beulah kénca.
 Batuk ku sabab bayah ka tiisan, batuk akibat peradangan di bayah dibarengan ku tiris, nyeri  dada, reuhak warnana semu beureum anu kacoklat-coklatan, demam, jeung nyeri sirah.

Peradangan laring 
Batuk teu produktif, tikoro, macét sareng laring. Serangan atanapi batukna kadang-kadang ngaganggu nyiksa wengi. Kasakit bahaya pikeun barudak ngora, sabab tiasa nyababkeun croup palsu, teras diperyogikeun rumah sakit.

catetan

Refleks
Gejala panyakit
Panglai nyaéta ngaran tutuwuhan anu asalna ti India. Panglai tumuwuh minangka rungkun, jangkungna bisa nepi ka 1,5 méter. Watangna mangrupa watang semu anu diwangun tina palapah daun anu teu miboga pakang. Wangun daunna lansét, manjang, sarta tungtungna seukeut. Daunna leuleus, ipis, tur teu buluan. 	
Panglai mibanda ngaran daérah nu béda-béda: mungle (Aceh), bungle (Batak), kunyit bolai (Melayu), bengle (Jawa), pandhiyang (Madura), bangalai (Dayak), banggele (Bali), bale (Makasar), panini (Bugis), unin makei (Ambon).

Ciri mandiri
 Beuti panglai wangunna buleud pendék, aya buku-bukuan, dina unggal buku aya sirungan. 
 Kulit luar warnana coklat ngora, upama dibeulah jerona warna konéng emas. 
 Kembang panglai mangrupa kembang majemuk, wangunna turuy, kaluarna dina tungtung watang, panjang gagangna nepi ka 20 senti. Bagian anu ngandung kembang wangunna buleud siga endog, panjangna 6 nepi ka 10 sénti, lebarna 4 nepi ka 5 sénti.  Panglai tumuwuh di wewengkon Asia tropika, ti India nepi ka Indonésia. Di Jawa Panglai dibudidayakeun atawa dipelak di pakarangan dina tempat-tempat anu kasorot ku panonpoé, ti dataran handap nepi ka 1.300 m dpl. Panglai teu bisa dipelak dina taneuh anu kakeueum atawa bécék, tumuwuhna baris kaganggu sarta beutina gancang buruk. Beuti panglai bauna has aromatik, rasana rada pait sarta rada lada, tur ngandung minyak asiri, damar, pati jeung tanin.

Kandungan Kimia
Panglai mibanda sababaraha sanyawa kimia : minyak astiri (sineol, pinen), damar, pati jeung tanin.

Kagunaan jeung mangpaat
Panglai mangpaat pikeun nurunkeun panas, ngarah gampang hitut, ngéncérkeun reuhak, méré sihan getih, reumatik, panyakit konéng,  jeung ubar pikeun cacingan.

Referensi

Zingiberaceae
Tutuwuhan ubar
Beubeutian
Kategori : Tutuwuhan tropis
Hélem téh nyaéta kalengkepan keur numpak sapédah motor anu wajib dipaké keur kaamanan pribadi jeung katartiban patali marga. Undang Undang No 22 taun 2009 ngeunaan Lalu Lintas jeung Angkutan Jalan (LLAJ), hususna pasal 57 ayat 2 negeskeun yén unggal nu naék motor wajib maké hélem anu luyu jeung standar nasional Indonesia. Anu ngarempak kana éta aturan bakal meunang sangsi panjara maksimal sabulan atawa didengda maksimal Rp 250.000,00. Ieu aturan miboga tujuan sangkan ngajaga nu naék motor tina kacilakaan.
Jaman ayeuna hélem téh bagian tina téknologi perang nyaéta pikeun ngalengkepan baju harnas atawa baju beusi. Peran pentingna keur nutupan sirah sangkan jauh tina sanjata-sanjata musuh. Ari jaman baheula mah hélem téh sabangsa eurih nu dipaké di nagri Walanda anu dihaja dipelak di basisir pikeun nyingkahan rurudna basisir ka laut.

Sajarah 
Sajarah hélém dimimitian ti jaman Romawi kuno. Baheula hélem anu dipaké ku prajurit Romawi téh keur nutupan sirah tina senjata musuh saperti pedang. Lumangsungna kamekaran hélem nepi ka jaman Romawi klasik, abad patengahan nepi ka akhir abad ka 17 ti Eropa nepi ka Jepang. Dina taun 1670, nu ména hélem mimiti nurun, ku sabab dianggap teu éféktip. Ieu anggapan téh patali jeung geus lobana nu maraké sanjata saperti péstol lantaran hélem geus teu dianggap bisa nutupan sirah nu kualitas bahanna teu luyu jeung sanjata perangna.  Nepi ka ahirna dina abad ka-18, para infantri euwueh deui anu maké hélem.  Dina jaman Napoleon, helém mimiti dipaké deui ku para prajurit kavaleri. Pungsi hélem keur nutupan sirah téh katempo deui waktu  perang dunia kahiji. Korban jadi ngurangan alatan bom, ku sabab bahan jeung kualitas hélem geus béda ti jaman Romawi. Hélem kabuktian bisa nguranagan korban jiwa. Jadi ti mimiti perang dunia kadua nepi ka ayeuna hélem mangrupa pakakas anu wajib keur nutupan sirah para prajurit.  Sajalan jeung kamekaran waktu jeung téknologi, hélem téh terus mekar nepi ka wangunna rupa-rupa.  Ditilik tina sisi aktipitasna hélem lain dibutuhkeun keur perang tapi dipaké ngalaksanakeun aktipitas-aktipitas sipil saperti olahraga, pertambangan, naék motor atawa kagiatan anu ngandung résiko lainna. Ari ditilik tina bahan, wangun, téknologi jeung modélna, hélem ogé terus barobah. Ayeuna mah hélem téh dijieun tina bahan anu loba pariasina salain beusi nyaéta metal, aya deui bahan anu teuas saperti kevlar, serat resin, nepi ka plastik anu kuat.

Mangpaat 
 Ngajaga sirah bisi pareng kacilakaan.
 Ngajaga panon tina kebul atawa kokotor. 
 Bisa mantuan museurkeun panitén dina ngajalankeun motor.

Galéri

Rujukan 

Barang
Tudung
Perlengkapan perang
Perlindungan tubuh
Peralatan olahraga
Karachay-Chérkéssia mangrupa salah sahiji Subjék Féderal Rusia. Républik ieu miboga luas aréa 14.100 km². Padumukna jumlahna 439.470 jiwa (2002) kalawan kapadetan 31,2 jiwa/km². Ibu kotana nyaéta Chérkéssk.
Républik Karélia mangrupa salah sahiji Subjék Féderal Rusia. Républik ieu miboga luas aréa 172.400 km². Padumukna aya 716.281 jiwa (2002). Ibu kotana nyaéta Pétrozavodsk.

Karelia
Karélia
Républik Komi mangrupa salah sahiji Subjék Féderal Rusia. Républik ieu miboga luas aréa 415.900 km² jeung populasi 1.018.674 jiwa (2002), kalawan kapadetan 2,44 jiwa/km². Ibu kotana nyaéta Syktyvkar.

Komi
Komi
Mari Él mangrupa salah sahiji Subjék Féderal Rusia. Républik ieu miboga luas aréa 23.200 km² jeung populasi 727.979 jiwa (2002), kalawan kapadetan 31,4 jiwa/km². Ibu kotana nyaéta Yoshkar-Ola.

Mari Él
Mordovia mangrupa hiji Subjék Féderal Rusia. Subjék ieu miboga luas aréa 26.200 km² jeung populasi 888.766 km&sup2, kalawan kapadetan 33,9 jiwa/km². Ibu kotana nyaéta Saransk.

Oblast Rusia
Ossétia Kalér-Alania mangrupa salah sahiji Subjék Féderal Rusia. Subjék ieu miboga luas aréa 8.000 km². Populasina 710.275 jiwa (2002), kalawan kapadetan 88,8 km². Ibu kotana nyaéta Vladikavkaz.

Ossétia Kalér-Alania
Ossétia
The Offspring nyaéta grup musik punk rock anu dibentuk di Huntington Beach, Kalifornia, Amerika taun 1984. Personil The Offspring ayeuna nyaéta Dexter Holland (vokal jeung gitar), Noodles (gitar ritem), Greg. K (bass, vokal latar) jeung Ron Welty (drum). The Offspring disebut-sebut salah sahiji pelopor bangkitna minat musik punk rock di Amerika Serikat nalika taun 1990, bareng jeung Green Day katut Rancid. Manic Subsidal nyaéta ngaran ieu grup musik saacan dirobah jadi The Offspring, terus dina taun 1989, The Offspring nyieun kontrak jeung parusahaan rekaman Nemesis/Cargo.

Diskografi
Album  pertama The Offsping dijudulan THE OFFSPRING anu dirilis taun 1989, diteruskeun ku album IGNITION anu dirilis taun 1993. Taun 1994, The Offspring ngarilis album SMASH. Di Taun 1997, The Offspring ngarilis 2 album, nyaéta MEANING OF LIFE JEUNG IXNAY OF THE HOMBRE. Album AMERICANA dirilis taun 1998. Taun 2000, album CONSPIRACY OF ONE DIRILIS. The Offspring ngarilis album SPLINTER taun 2003. Sanggeus kosong salila 4 taun, ahirna Dexter spk ngarilis album RISE AND FALL, RAGE AND GRACE.

Référénsi

Grup musik
Grup musik asal Amerika Serikat
Grup musik punk rock
Tatarstan mangrupa salah sahiji Subjék Féderal Rusia. Subjék féderal ieu miboga luas aréa 67.836,2 km², populasi 4 000 084 jiwa, kalawan kapadetan 55,6 jiwa/km². Ibu kotana nyaéta Kazan (Qazan).

Tempo ogé
Volga Bulgaria
Volga Tatar

Tatarstan
Udmurtia mangrupa salah sahiji Subjék Féderal Rusia. Udmurtia miboga luas aréa 42.100 km&sup2, jeung populasi 1.570.316 jiwa (2002) kalawan kapadetan 37,3 km². Ibu kotana nyaéta Izhevsk.

Udmurtia
Gibraltar mangrupa hiji Téritori peuntas laut Britania nu aya di kiduleun Samenanjung Ibéria. Hiji samenanjung kalawan aréa , tepung wates jeung Andalusia, Spain di kalér. Batu Gibraltar mangrupa ciri has ti daérah ieu. Dina sukuna nyaéta aréa kota nu padet padumukna, bumi pikeun méh 30.000 urang Gibraltar jeung kabangsaan nu lian.

Réferénsi

Tumbu kaluar 
 Pamaréntah Gibraltar 
 Loka resmi Pamaréntah Gibraltar London
 Simbol nasional 
  CIA Factbook ngeunaan Gibraltar
Taj mahal (basa Urdu: تاج محل, Hindi: ताज महल)nyaéta hiji monumén nu perenahna aya di Agra, India. Diwangun alatan kahayang Kaisar Mughal Shāh Jahān anakna Jahangir minangka hiji mausoleum pikeun istri Pérsiana Arjumand Banu Begum atawa leuwih kasohor ku sebutan Mumtaz Mahal atawa Mumtaz ul-Zamani. 
Pangwangunan ieu monumén méakkeun waktu 23 taun (1630-1653) minangka karya arsitéktur Mughal. Salian ti éta, Taj Mahal ogé dipikatineung minangka lambang cinta abadi Kaisar Shah Jahan ka garwana Mumtaz Mahal. 
Mumtaz Mahal tilar dunya dina umurna nu ka 39 taun nalika ngalahirkeun putrana nu ka-14 Gauhara Begum dina taun 1631. Saméméh ngantunkeun, Mumtaz hayang dipangnyieunkeun makam nu can kungsi aya di ieu dunya. Alatan éta, Jahan nitah 20 rébu pagawé pikeun nyieun makam nu dipikahayang ku garwana éta.  
Bahan wangunan didatangkeun ti sakuliah India jeung Asia Tengah ngagunakeun 1000 gajah nepi ka ngadeg hiji kubah utama nu jangkungan 57 méter. Dua puluh dalapan jenis batu digunakeun dina ieu wangunan saperti jasper ti Punjab, jade jeung kristal ti Cina, batu pirus ti Tibet, lapis lazuli jeung safir ti Srilanka, batubara jeung batu kornelian ti Arab, sarta berlian ti Panna.
Mimitina mah Shah Jahan nyebut éta monumén téh minangka makam Mumtaz Mahal, tapi lila ku lila mah éta ngaran téh robah jadi Taj Mahal nu hartina Istana Mahkota. 
Taun 1983 Taj Mahal dijadikeun Situs Warisan Dunia UNESCO.

Referensi 

Arsitéktur
Warisan Dunya UNESCO
Bangunan di India
Sisir (basa hormat: Pamérés) nyaéta alat pikeun ngarapihkeun atawa ngatur buuk, dijieunna tina tanduk, palastik atawa logam anu miboga gerigi ipis jeung rapet.

Rupa-Rupa Sisir 

Teu sakabéh jelema nyaho yén bisa milih sisir dumasar kana modél buuk, panjang pondokna buuk, atawa efek tatanan anu dipikahayang.di handap ieu aya sababaraha rupa sisir, di antarana:

Tooth Comb 
Sisir jenis ieu paling loba dipaké, wangunna lempeng ipis ditambah gerigi anu ngabalukarkeun leuwih praktis pikeun dibabawa. Dumasar kana karapetan gerigina, sisir ieu dibagi deui jadi sisir bergerigi rapet jeung sisir bergerigi jarang. Leuwih rapet sisirna mangka lamun buukna rontok leuwih katempo komo lamun buukna kusut tapi hasilna bakal leuwih rapih. ku sabab kitu pilih sisir anu bergerigi  jarang pikeun buuk anu keriting atawa masih baseuh ku sabab buuk baseuh biasana leuwih babari rontok. Pilih sisir anu bergerigi rapet pikeun buuk anu lempeng jeung pondok. éfekna buuk bakal katempo leuwih mekar.

Tail Comb 
Fungsina pikeun menyasak buuk. ku sabab kitu, sisir ieu mindeng disebut sisir sasak. Miboga gerigi anu rapet di satengahna, sedengkeun satengahna deui teu bergerigi jiga buntut sisir. Buntut sisir ieu miboga fungsi pikeun misahkeun bagéan buuk atawa nyieun beulahan buuk pikeun diuntun, digalingkeun, atawa modél séjénna. Jarak antara gerigi anu rapet ngababarikeun nyasak buuk saméméh disanggul.

The Pick 
Dipikawanoh ogé salaku sisir garpuh ku sabab wangunna jiga garpuh dahar. Wangunna anu ngababarikeun pikeun dicekelan jeung unik loba nu mikaresep. Sisir ieu cocok dipaké pikeun anu buukna galing ku sabab bisa misahkeun buuk ikal jeung galing anu hésé dipisahkeun. Lian ti éta sisir ieu ogé bisa ngaheuraskeun gelombang buuk.

Paddle Hair Brush 
Sikat rambut ieu disebut ogé sisir dayung. Sisir ieu miboga dasar anu mangrupa bantalan karét anu lega jeung rata. Cocok dipaké pikeun buuk anu lempeng ku sabab nyieun buuk jadi katempo leuwih lurus jeung rapih.

Round Hair Brush 
Sisir buleud atawa sikat buleud ieu bisa nyieun buuk jadi leuwih katempo gomplok ikal jeung bergelombang. Lamun diameter buleudanana leutik jeung miboga gerigi anu panjang , hasil keritinganana leuwih laleutik pas pikeun anu buukna pondok jeung hayang ngabentuk efek galing sangkan katempo leuwih rapih. Lamun maké anu diaméterna gedé, hasil buukna bergelombang. Cocok dipaké pikeun anu boga buuk panjang jeung hayang galing muntang.

Vent Hair Brush 
Sisir ieu miboga liang di bagéan tengahna. Liang ieu miboga fungsi pikeun sirkulasi hawa jeung ngatéréhkeun prosés pikeun ngagaringkeun buuk.Sikat ieu biasa dipaké nalika prosés ngagaringkeun buuk maké hair dryer. Umumna wangunna buleud nepi ka sikat ieu miboga fungsi tambahan pikeun nambahan volume buuk.

Referensi 

Parabot kageulisan
Aksésoris